આઈપીપીબીને સામાન્ય માણસ માટે એક સુગમ, વ્યાજબી અને વિશ્વાસુ બેન્ક તરીકે સ્થાપિત કરવાની કોશિશ કરવામાં આવી રહી છે જેથી કેન્દ્ર સરકારને નાણાકીય ઉદ્દેશો ઝડપથી પુરા કરવામાં મદદ મળી રહે. દેશના દરેક ખૂણામાં ફેલાયેલ પોસ્ટ વિભાગનાં 3 લાખથી વધુ પોસ્ટમેન અને ગ્રામીણ પોસ્ટ સેવકોના વિશાળ નેટવર્કને આનાથી ઘણો લાભ થશે. આ માટે આઈપીપીબી ભારતમાં લોકો સુધી બેંકોની પહોંચ વધારવામાં મહત્વપૂર્ણ ભૂમિકા ભજવશે.